Navodila za pripravo načrta usposabljanja

1. Načrtujte **časovni potek** svojih srečanj (datumsko in časovno opredelite vseh 90 pedagoških ur – 80 ur mentorskega dela + 10 ur modula ilustriranja). Celotno usposabljanje ViA mora biti **zaključeno do konca oktobra 2019**.

2. Na podlagi izbranih knjižnih del opredelite **glavne naslove posameznih vsebinskih sklopov**, v okviru katerih opredelite **teme srečanj** in kratko predstavite njihovo **vsebino**.

3. Opredelite, kateri **vsebinski modul** pokriva vsebinski sklop srečanj. Moduli se med seboj lahko tudi prekrivajo – npr. modul književnosti je osnoven modul, ki bo prisoten pri skoraj vsakem srečanju, saj vse vsebine temeljijo na prebrani literaturi.

- MODUL KNJIŽEVNOSTI

- MODUL KREATIVNEGA PISANJA

- MODUL DIGITALNE PISMENOSTI

- MODUL JAVNEGA NASTOPANJA IN SAMO PREDSTAVITVE

- MODUL ILUSTRIRANJA

- …

4. Opredelite **ključne kompetence in cilje**, ki jih bodo udeleženci dosegli na posameznem srečanju (cca. 3–5 ciljev na srečanje, pri čemer so lahko nekateri cilji vključeni v več srečanj).

5. Opredelite, katero **gradivo** boste uporabljali pri posameznem srečanju (datumska opredelitev uporabe knjižnih del je potrebna za lažjo organizacijo kroženja del med skupinami).

6. Opredelite, katerega **gosta** boste povabili na posamezno srečanje, in ga uvrstite v kvoto (skupaj lahko v skupino povabite do 14 različnih gostov).

- 7 gostov: ustvarjalci s področja knjige - U

- 7 gostov: strokovnjaki področja - S

7. **Rok za oddajo** načrta usposabljanja:

- 1. skupina (šest potrjenih skupin usposabljanja za 2019): **31. 7. 2018**

- 2. skupina (zaporniške skupine): **31. 8. 2018**